**SLOVENSKÁ AGENTÚRA PRE MEDZINÁRODNÚ ROZVOJOVÚ SPOLUPRÁCU**

**VYHLASUJE**

**VÝZVU NA PREDKLADANIE ŽIADOSTÍ O DOTÁCIE NA PROJEKTY**

**ROZVOJOVEJ SPOLUPRÁCE SLOVENSKEJ REPUBLIKY**

|  |  |  |  |  |
| --- | --- | --- | --- | --- |
| **Referenčné číslo výzvy** | | **SAMRS/2018/SYR/1** | | |
| **Program** | | **Humanitárna pomoc** | | |
| **Podprogram** | | **Sýria a susedné krajiny Blízkeho a Stredného východu** | | |
| **Účel dotácie** | | **Zmiernenie negatívnych vplyvov migračnej a utečeneckej krízy spôsobenej vojnovými konfliktmi a pretrvávajúcou krízou v regióne Stredného a Blízkeho východu** | | |
| **Zameranie výzvy** | | SAMRS v súlade so Zameraním bilaterálnej rozvojovej spolupráce SR na rok 2018[[1]](#footnote-2), so Strednodobou stratégiou ODA SR na obdobie 2014-2018[[2]](#footnote-3), s Mechanizmom poskytovania humanitárnej pomoci Slovenskej republiky do zahraničia[[3]](#footnote-4), s EU Gender Action Plan[[4]](#footnote-5), s Agendou 2030[[5]](#footnote-6) a s humanitárnymi potrebami Sýrie a susedných krajín vyhlasuje výzvu na predkladanie žiadostí o dotácie na projekty humanitárnej stabilizačnej pomoci v Sýrii a susedných krajinách Blízkeho a Stredného východu na rok 2018. | | |
| **Cieľ výzvy** | | Cieľom výzvy je prispieť k stabilizácii a zlepšeniu životných podmienok najmä detí a mladej generácie žijúcich v komunitách utečencov, vnútorne presídlených ľudí, prípadne vracajúcich sa do krajiny pôvodu, s prednostným zameraním sa na Sýriu a región Blízkeho a Stredného východu. | | |
| **1. Formálne náležitosti** | | | | |
| **Kód programu** | | Oficiálna rozvojová pomoc MZVaEZ SR (05T0A) | | |
| **Vyhlasovateľ** | | | | |
| **Názov** | | Slovenská agentúra pre medzinárodnú rozvojovú spoluprácu (ďalej len „SAMRS“) | | |
| **Adresa** | | Pražská 7, 811 04 Bratislava | | |
| **Lehota na prijímanie žiadostí o poskytnutie dotácie** | | | | |
| **Dátum zverejnenia výzvy** | | 18.04.2018 | | |
| **Dátum uzatvorenia výzvy** | | 16.05.2018 | | |
| **Celková suma finančných prostriedkov** | | | | |
| Indikatívna výška finančných prostriedkov vyčlenených na výzvu je**600 000 EUR**. | | | | |
| **Maximálna výška dotácie ODA a pravidlá financovania** | | | | |
| Maximálna výška požadovanej dotácie ODA je **200 000 EUR.**  **Maximálna výška požadovanej dotácie ODA v prípade implementácie projektov v dvoch a viacerých krajinách je 250 000 EUR.**  Platby poskytnuté nepodnikateľským subjektom majú charakter preddavkov, s výnimkou záverečnej platby, ktorá ma charakter refundácie. | | | | |
| **Posudzovanie žiadosti** | | | | |
| Po doručení žiadosti o dotáciu (ďalej len „žiadosť“) SAMRS predloženú žiadosť zaeviduje a skontroluje jej obsah a úplnosť v súlade s výzvou a opatrením č. 600.237/2016-ORPO. Žiadosti, ktoré spĺňajú všetky podmienky stanovené výzvou, budú postúpené na odborné hodnotenie.  Podrobnosti o poskytnutí dotácie na rozvojovú spoluprácu upravuje opatrenie č. 600.237/2016-ORPO. Rozhodnutie o poskytnutí dotácie schvaľuje minister zahraničných vecí a európskych záležitostí SR, na základe odporúčania komisie MZV a EZ SR pre vyhodnocovanie žiadostí o poskytnutie dotácií na rozvojovú spoluprácu a pre vyhodnocovanie ponúk na zadanie zákazky na rozvojovú spoluprácu (ďalej len „komisia“)[[6]](#footnote-7). O schválení alebo neschválení žiadosti o dotáciu budú žiadatelia informovaní bezodkladne na stránke [www.slovakaid.sk](http://www.slovakaid.sk). Právny nárok na poskytnutie dotácie vzniká nadobudnutím účinnosti zmluvy o poskytnutí dotácie uzatvorenou medzi SAMRS a úspešným žiadateľom. | | | | |
| **Miesto a spôsob podania žiadosti** | | | | |
| Žiadateľ predkladá **žiadosť** prostredníctvom:   1. **Grant management systému** (elektronicky) 2. **V listinnej podobe** alebo **do elektronickej schránky SAMRS** prostredníctvom Ústredného portálu verejnej správy, podpísanú kvalifikovaným elektronickým podpisom, kvalifikovaným elektronickým podpisom s mandátnym certifikátom alebo kvalifikovanou elektronickou pečaťou.   **Prílohy žiadosti[[7]](#footnote-8)** žiadateľ predkladá prostredníctvom:   1. **Grant management systému** (elektronicky) 2. **V listinnej podobe** alebo **do elektronickej schránky SAMRS**   Nový žiadateľ pred predložením písomnej žiadosti o dotáciu vykoná elektronickú registráciu žiadateľa (pozn. žiadateľ sa registruje v GM len raz. Ak sa už registroval v  minulosti, opätovná registrácia nie je možná.) a elektronickú registráciu žiadosti o dotáciu v informačnom systéme GM agentúry. Vzhľadom k tomu, že registrácia žiadateľa sa potvrdzuje manuálne, je možne registrovať nového žiadateľa najneskôr do 16.4.2018 do 14:00 hod. Príručka pre žiadateľa na prácu s GM SAMRS je dostupná na: <http://www.slovakaid.sk/sk/grant-manazment/grant-management>  Informačný systém GM SAMRS je dostupný na: <http://62.152.229.251/GrantManagement/external/>  **Žiadosť o dotáciu spolu s povinnými prílohami predkladá žiadateľ na adresu SAMRS:**  *Slovenská agentúra pre medzinárodnú rozvojovú spoluprácu*  *Pražská 7, 811 04 Bratislava*  **Žiadosť a jej prílohy je možné doručiť na vyššie uvedenú adresu SAMRS jedným z nasledovných spôsobov:**  - osobne v pracovné dni v čase 9:00 – 14:00 hod.,  - doporučenou poštou, pričom rozhodujúci je dátum poštovej pečiatky, resp. dátum prevzatia žiadosti kuriérom.  **Žiadateľ je povinný predložiť žiadosť riadne, včas a vo forme určenej SAMRS. Pri predkladaní žiadosti a povinných príloh je žiadateľ povinný použiť formuláre zverejnené v rámci výzvy.**  V prípade, ak bude žiadosť podpisovať splnomocnená osoba na základe **splnomocnenia** štatutárneho zástupcu žiadateľa, je potrebné spolu so žiadosťou doložiť Splnomocnenie na podpis žiadosti.  **V prípade, ak žiadateľ nepredloží žiadosť riadne, včas a v určenej forme, SAMRS zastaví posudzovanie žiadosti.** | | | | |
| **Kontaktné údaje poskytovateľa a spôsob komunikácie s poskytovateľom** | | | | |
| Bližšie informácie týkajúce sa tejto výzvy a prípravy žiadosti je možné získať na webovom sídle <http://www.slovakaid.sk> a zároveň jednou z nasledovných foriem:  **- písomnou formou na adrese SAMRS**:  *Slovenská agentúra pre medzinárodnú rozvojovú spoluprácu*  *Pražská 7, 811 04 Bratislava*  **- telefonicky na číslach**:  +421-2-5978-2604 / 0918 400 591 – obsahové otázky k výzve  **- elektronickou formou na e-mailovej adrese**: [rastislav.bilik@slovakaid.sk](mailto:rastislav.bilik@slovakaid.sk)  Pri zaslaní otázky na e-mailovú adresu uvedie žiadateľ v predmete správy:  - kód výzvy a presný názov žiadateľa  SAMRS zároveň zverejňuje na svojom webovom sídle **často kladené otázky žiadateľov** spolu s príslušnými odpoveďami.  Informácie zverejnené na webovom sídle <http://www.slovakaid.sk>, ako aj informácie poskytnuté elektronickou a písomnou formou majú záväzný charakter.  **SAMRS neposkytuje žiadateľom a ani iným osobám žiadne informácie k stavu posudzovania ich žiadostí.**  Informácie poskytnuté telefonicky alebo ústne nie je možné považovať za záväzné a odvolávať sa na ne.  Pre poskytovanie doplnkových informácií k výzvam bude SAMRS po vyhlásení výzvy realizovať **informačné semináre pre potenciálnych žiadateľov**. Miesto, čas ich konania a možnosť účasti budú zverejnené na webovom sídle SAMRS <http://www.slovakaid.sk>. | | | | |
| **2. Podmienky výzvy** | | | | |
| **Podmienky výzvy sú overované SAMRS v rámci formálnej kontroly žiadosti.**  V nasledujúcej tabuľke je uvedené znenie podmienok, ich názov, stručný popis, spôsob overenia a formy preukázania ich splnenia, ako aj požiadavky na predkladanie povinných príloh žiadosti preukazujúcich splnenie jednotlivých podmienok. | | | | |
| **Názov podmienky** | | **Stručný popis, zadefinovanie spôsobu overenia a formy preukázania splnenia podmienky poskytnutia dotácie** | | **Relevantné prílohy preukazujúce splnenie podmienky** |
| **Oprávnenosť cieľov** | | | | |
| **1. Podmienka oprávnenosti cieľov projektu** | | **Oprávnené špecifické ciele** reflektujú hlavný cieľ výzvy a priamo prispievajú k dosahovaniu očakávaných výsledkov v navrhovaných **sektorových a teritoriálnych prioritách.**  **Sektorové priority** pre rok 2018 vychádzajú zo Strednodobej stratégie rozvojovej spolupráce na roky 2014 – 2018 a Zamerania bilaterálnej rozvojovej spolupráce SR na rok 2018.  **Sektorová priorita: zdravotná starostlivosť**  **Názov špecifického cieľa č. 1:** Zabezpečenie zdravotnej starostlivosti  V rámci tohto špecifického cieľa budú môcť byť podporené projekty zamerané na:   * poskytovanie zdravotnej starostlivosti a psycho-sociálnej podpory pre miestne obyvateľstvo, so zreteľom na najviac ohrozené/zraniteľné skupiny obyvateľov, najmä ženy a deti. * vzdelávanie zdravotníckeho personálu. * obnovu základnej infraštruktúry pre potreby prevádzky zdravotníckych zariadení.   **Sektorová priorita: vzdelávanie**  **Názov špecifického cieľa č. 2:** Zabezpečenie vzdelávania alebo pomoci pri vzdelávaní najmä pre deti a mladú generáciu utečencov a presídlencov  V rámci tohto špecifického cieľa budú môcť byť podporené projekty zamerané na:   * základné vzdelávanie detí a mladej generácie vrátane doplnkových a voľnočasových vzdelávacích aktivít, aktivít zameraných na zvýšenie účasti detí a mladých ľudí na vzdelávacom procese, aktivít na zvýšenie dostupnosti vzdelávania (prevádzka školy, prevádzka vzdelávacích centier, zabezpečenie/financovanie školského stravovania, odmeňovanie učiteľov, dochádzka/doprava do školy, pokrytie nákladov na školské pomôcky a poplatky súvisiace s návštevou školy, budovanie personálnych kapacít v oblasti základného vzdelávania a pod.), * neformálne vzdelávanie, s cieľom dosiahnuť základnú vzdelanostnú úroveň čo najvyššieho počtu detí a mladých ľudí. * odborné vzdelávanie a tréningy mladých ľudí s cieľom budovania ich zručností a zlepšenia možností uplatnenia sa na trhu práce, * obnovu základnej infraštruktúry pre potreby prevádzky vzdelávacích zariadení vrátane obnovy zničených elektrických rozvodných sietí, sanitárneho a materiálneho vybavenia .   **Sektorová priorita: ochrana**  **Názov špecifického cieľa č. 3:** Posilnenie sociálnej kohézie medzi utečeneckými a hostiteľskými komunitami  V rámci tohto špecifického cieľa budú môcť byť podporené projekty zamerané na:   * zmierňovanie napätia medzi utečeneckými a hostiteľskými komunitami, alebo v rámci utečeneckých komunít, * realizáciu udržateľných komunitných projektov podporujúcich spoločné aktivity vedúce k stabilizácii, zmierňovaniu napätia a zlepšovaniu životných podmienok (napr. infraštruktúry) v hosťovskej komunite   Dôležitým faktorom kladného posúdenia žiadosti bude realizácia humanitárneho projektu v súlade s **princípmi poskytovania humanitárnej pomoci** SR, **princípmi medzinárodného humanitárneho práva,** pravidlami a **zákonmi** platiacimi v krajine realizácie a **prioritami** humanitárnych intervencií a koordinácie aktivít. Pri hodnotení žiadostí sa budú zohľadňovať aj **prierezové témy.** Hodnotenie východiskovej situácie, analýza potrieb a plánovacie procesy by mali prispievať k účinnej eliminácii rodovo-orientovaného násilia, vrátanie potláčania sexuálneho vykorisťovania žien a detí. Ako povinná súčasť projektu bude považovaná analýza a manažment rizika rodovo – orientovaného násilia v humanitárnom kontexte, a kde relevantné, integrácia špecializovaných opatrení a služieb jeho prevencie a reakcie. Žiadateľom o dotáciu je odporúčané projekt teritoriálne orientovať do oblastí, ktoré sú **bezpečné.**  V prípade vydania rozhodnutia o schválení žiadosti, je žiadateľ povinný **najneskôr pred podpisom zmluvy predložiť SAMRS** informáciu o tom, že môže vykonávať činnosti spojené s realizáciou projektu v danej krajine/regióne. Žiadateľ predkladá **nasledovné informácie**:  (1) **Písomný súhlas krajiny**, v ktorej sa má projekt realizovať alebo inú formu autorizácie zo strany štátnej moci.  (2) **Písomnú dohodu s partnerskou organizáciou** v krajine realizácie projektu, v koordinácii s ktorou bude v danej krajine vykonávať činnosti spojené s realizáciou projektu,  (3) **Certifikát o absolvovaní on-line kurzov** „Basic security in the field“ a „Advanced security in the field“ (dostupných na: <https://training.dss.un.org/consultants/index.php>) **za každého pracovníka, ktorý bude pôsobiť priamo v teréne**,  (4) **Písomný doklad** o tom, že budúci prijímateľ **informoval teritoriálne príslušný zastupiteľský úrad SR** o ceste a plánovanej realizácii projektu v danej krajine (napr. e-mail s informáciou, ktorá obsahuje: meno a priezvisko, kontaktné údaje vysielanej osoby, dátum príchodu a odchodu, kontakt na osobu, ktorú možno kontaktovať v prípade problémov).  (5) Odporúčame pred vycestovaním **dobrovoľnú registráciu** na webovej stránke **MZVaEZ SR**:  <https://www.mzv.sk/cestovanie_a_konzularne_info/registracia-pred-cestou-do-zahranicia> | | **Text žiadosti** |
| **Oprávnenosť žiadateľa** | | | | |
| **2. Právna forma/ konkrétny oprávnený žiadateľ** | | V rámci tejto výzvy sú oprávnenými žiadateľmi nasledujúce subjekty:  **Právnické osoby založené podľa právneho poriadku Slovenskej republiky oprávnené vykonávať činnosti uvádzané vo výzve.**  SAMRS overuje splnenie tejto podmienky prostredníctvom overenia informácií v **Registri a identifikátora právnických osôb, podnikateľov a orgánov verejnej moci**, ktorý je verejne dostupný v elektronickej podobe na webovom sídle <https://rpo.statistics.sk>.  **SAMRS môže v prípade akýchkoľvek pochybností vyzvať žiadateľa na preukázanie splnenia podmienky v rámci formálnej kontroly.** V prípade ak po overení správnosti údajov v príslušnom registri SAMRS zistí nesúlad, resp. neúplnosť požadovaných údajov, SAMRS vyzve žiadateľa na doručenie dokumentu preukazujúceho splnenie podmienky poskytnutia dotácie. V tom prípade, žiadateľ predkladá doklad o právnej subjektivite alebo doklad preukazujúci vznik právnickej osoby, ako aj menovací dekrét štatutára. | | **Doklad o právnej subjektivite alebo doklad preukazujúci vznik právnickej osoby** *(ak relevantné)*  **Menovací dekrét štatutára** *(ak relevantné)* |
| **3. Podmienka nebyť dlžníkom na daniach** | | **Žiadateľ nesmie byť dlžníkom na daniach.**  Žiadateľ preukazuje splnenie tejto podmienky formou predloženia potvrdenia miestne príslušného daňového úradu nie staršieho ako 3 mesiace k dátumu predloženia žiadosti, že nemá daňové nedoplatky. | | **Potvrdenie miestneho daňového úradu** |
| **4. Podmienka mať vysporiadané vzťahy so štátnym rozpočtom** | | **Žiadateľ musí mať vysporiadané vzťahy so štátnym rozpočtom SR** (preukazuje sa dokladmi podľa §8a odsek 4. a 5. zákona 523/2004 Z.z.) | | **Čestné vyhlásenie žiadateľa[[8]](#footnote-9)** |
| **5. Podmienka nebyť dlžníkom poistného na zdravotnom poistení** | | **Žiadateľ nesmie byť dlžníkom poistného na zdravotnom poistení v žiadnej zdravotnej poisťovni poskytujúcej verejné zdravotné poistenie v Slovenskej republike.**  Žiadateľ preukazuje splnenie tejto podmienky formou predloženia potvrdenia každej zdravotnej poisťovne nie staršieho ako 3 mesiace k dátumu predloženia žiadosti, že nie je dlžníkom na zdravotnom poistení. | | **Potvrdenie každej zdravotnej poisťovne** |
| **6. Podmienka nebyť dlžníkom na sociálnom poistení** | | **Žiadateľ nesmie byť dlžníkom na sociálnom poistení.**  Žiadateľ preukazuje splnenie tejto podmienky formou predloženia potvrdenia sociálnej poisťovne nie staršieho ako 3 mesiace k dátumu predloženia žiadosti, že nie je dlžníkom na sociálnom poistení. | | **Potvrdenie Sociálnej poisťovne** |
| **7. Podmienka, že voči žiadateľovi nie je vedené konkurzné konanie, reštrukturalizačné konanie, nie je v konkurze alebo v reštrukturalizácii** | | **Voči žiadateľovi nesmie byť vedené konkurzné konanie, reštrukturalizačné konanie, nie je v konkurze alebo v reštrukturalizácii.**  Žiadateľ preukazuje splnenie tejto podmienky poskytnutia dotácie formou doručenia potvrdenia miestne príslušného konkurzného súdu nie staršie ako 3 mesiace k dátumu predloženia žiadosti. | | **Potvrdenie miestne príslušného konkurzného súdu** |
| **8. Podmienka zákazu vedenia výkonu rozhodnutia voči žiadateľovi** | | **Voči žiadateľovi nesmie byť vedený výkon rozhodnutia[[9]](#footnote-10).**  V rámci tejto podmienky SAMRS zabezpečí overenie skutočnosti, že žiadosť nezahŕňa činnosti, ktoré boli súčasťou operácie, v prípade ktorej sa začalo alebo malo začať vymáhacie konanie. | | **Čestné vyhlásenie žiadateľa** |
| **9. Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa osobitného predpisu[[10]](#footnote-11)** | | **Žiadateľovi, ktorým je právnická osoba, nemôže byť právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie alebo trest zákazu účasti vo verejnom obstarávaní podľa zákona o trestnej zodpovednosti právnickej osoby (PO).**  Podmienka sa nevzťahuje na právnické osoby podľa osobitného predpisu [[11]](#footnote-12). | | **Výpis z registra trestov právnických osôb** |
| **Podmienka vyplývajúca z osobitných predpisov** | | | | |
| **10. Podmienka neporušenia zákazu nelegálnej práce a nelegálneho zamestnávania** | | **Žiadateľ nesmie porušiť zákaz nelegálnej práce a nelegálneho zamestnávania** podľa osobitného predpisu[[12]](#footnote-13) za obdobie 5 rokov predchádzajúcich podaniu žiadosti. Žiadateľ preukazuje splnenie tejto podmienky poskytnutia dotácie doručením potvrdenia miestne príslušného inšpektorátu práce nie staršie ako 3 mesiace k dátumu predloženia žiadosti o tom, že neporušil zákaz nelegálnej práce a nelegálneho zamestnávania podľa osobitného predpisu za obdobie 5 rokov predchádzajúcich predloženiu žiadosti. | | **Potvrdenie miestne príslušného inšpektorátu práce** |
| **11. Podmienka, že žiadateľ je zapísaný v registri partnerov verejného sektora** | | **Ak ide o žiadateľa, ktorý má povinnosť zapisovať sa do registra partnerov verejného sektora;** žiadateľ preukazuje splnenie tejto podmienky poskytnutia dotácie formou čestného vyhlásenia. | | **Čestné vyhlásenie**  *(ak relevantné)* |
| **Podmienka partnerstva** | | | | |
| **12. Podmienka existencie partnerstva v krajine realizácie projektu** | | **Žiadateľ je povinný v čase predloženia žiadosti o dotáciu preukázať existenciu partnerstva v krajine realizácie projektu.** Partner žiadateľa musí byť **právnickou osobou založenou podľa právneho poriadku partnerskej krajiny,** v ktorej sa projekt realizuje, platne registrovanou a s preukázateľnou expertízou/skúsenosťami v sektore.  **Žiadateľ môže mať viac partnerov**, okrem partnera, právnickej osoby, založenej podľa právneho poriadku partnerskej krajiny (ktorý je povinný), môžu byť partnerom aj právnické osoby založené podľa právneho poriadku inej krajiny. V tomto prípade je tiež nutné predložiť Podporný list ako samostatnú prílohu k žiadosti, ktorého obsahom je vyjadrenie súhlasu partnerov s realizáciou projektu, vyjadrenie partnera o jeho pripravenosti zdieľať prípadné náklady na projekt, vyjadrenie partnera, že umožní vstup a poskytne asistenciu pri monitoringu a hodnotení projektu. Ak relevantné - súhlas partnera so zadávacími podmienkami, potvrdenie partnera, že najneskôr pri ukončení projektu prevezme majetok obstaraný v rámci projektu. Podporný list postačuje predložiť ako kópiu v slovenskom alebo anglickom jazyku. (elektronická verzia obsahuje podporný list vo formáte \*.pdf.).  **Nie je možné vytvárať tzv. B2B partnerstvá** t.j. podnikateľský subjekt na strane žiadateľa a podnikateľský subjekt na strane partnera. Konečný príjemca nemôže byť podnikateľský subjekt. | **Podporný list partnera v krajine realizácie** | |
| **Oprávnenosť výdavkov realizácie projektu** | | | | |
| **13. Podmienka, že výdavky projektu sú oprávnené a nárokovaná výška výdavkov je oprávnená na financovanie** | | Výdavky projektu musia byť preukázateľne oprávnené na financovanie z ODA SR, to znamená, že musia byť v súlade s podmienkami oprávnenosti podrobne definovanými v dokumente  **Finančná Príručka 2018**  ktorá je zverejnená na webovom sídle: <http://www.slovakaid.sk/sk/grant-manazment/prirucky-manualy>. | | **Rozpočet projektu** |
| **Oprávnenosť miesta realizácie projektu** | | | | |
| **14. Podmienka oprávnenosti miesta realizácie projektu** | | Oprávnené miesta realizácie projektu sú **Sýria a susedné krajiny Blízkeho a Stredného východu**. V rámci výzvy budú podporené aj projekty realizované v dvoch alebo viacerých krajinách teritoriálneho zamerania tejto výzvy. | | **Miesto realizácie projektu** |
| **Hodnotiace kritériá** | | | | |
| **15. Podmienka splnenia hodnotiacich kritérií** | | V rámci tejto podmienky sa posudzuje splnenie **hodnotiacich kritérií**, ktoré sú zverejnené na webovom sídle SAMRS. Komisia MZVaEZ SR[[13]](#footnote-14) pri vyhodnocovaní žiadostí postupuje podľa týchto kritérií:   1. **Relevantnosť** (25 bodov); 2. **Efektívnosť** (25 bodov); 3. **Účinnosť** (25 bodov); 4. **Kapacity žiadateľa** (25 bodov).   Maximálny počet bodov, ktorý môže udeliť člen komisie žiadosti, je 100 bodov (súčet hodnotení všetkých kritérií). Každá žiadosť o poskytnutie dotácie, aby bola komisiou odporučená na schválenie, musí dosiahnuť **min. 75 bodov** z celkovej možnej hodnoty 100 bodov. Podrobnosti o zložení a činnosti komisie na vyhodnocovanie žiadostí o poskytnutie dotácie na rozvojovú spoluprácu SR upravuje opatrenie č. 600.237/2016-ORPO a štatút komisie MZVaEZ SR.  **Žiadosť o poskytnutie dotácie schvaľuje minister** zahraničných vecí a európskych záležitostí SR. O schválení alebo neschválení žiadosti o dotáciu budú žiadatelia informovaní bezodkladne na stránke [www.slovakaid.sk](http://www.slovakaid.sk). Na poskytnutie dotácie nie je právny nárok. | | **Text žiadosti** |
| **Ďalšie podmienky** | | | | |
| **16. Podmienka poskytnutia dotácie z hľadiska časovej oprávnenosti realizácie projektu** | | **Minimálna dĺžka realizácie projektu: 12 mesiacov**  **Maximálna dĺžka realizácie projektu: 24 mesiacov**  Maximálne 24 mesiacov je určených na realizáciu projektových aktivít a 25. mesiac slúži výlučne na administratívne ukončenie projektu a predloženie záverečnej správy a finančného vyúčtovania projektu. Uzatvoriť zmluvu o poskytnutí dotácie na 25 mesiacov je však možné len za predpokladu dodržania termínu ukončenia implementácie projektu do 30.09.2020, predloženia záverečnej správy do 31.10.2020 a úhrady záverečnej platby najneskôr v decembri 2020.  SAMRS odporúča, aby začiatok realizácie projektu bol najneskôr 2 mesiace po podpise zmluvy medzi SAMRS a prijímateľom. Najneskorší možný začiatok realizácie projektu je december 2018. | | **Text žiadosti** |
| **3. Overovanie podmienok poskytnutia dotácie a ďalšie informácie k výzve** | | | | |
| SAMRS v konaní o žiadosti overuje splnenie podmienok v súlade s výzvou a dokumentmi, na ktoré sa výzva odvoláva. Konanie o žiadosti rozdeľujeme do nasledujúcich základných fáz: formálna kontrola a odborné hodnotenie.  Podmienky stanovené v tejto výzve sú predmetom overovania v rámci formálnej kontroly žiadosti a musia byť splnené. V prípade nepreukázania splnenia podmienky zo strany žiadateľa SAMRS zastaví posudzovanie žiadosti.  **Hodnotiaca komisia môže:**  1. odporučiť na schválenie,  2. podmienečne odporučiť na schválenie,  3. neodporučiť na schválenie.  O žiadostiach podmienečne odporučených na schválenie, pristúpi SAMRS k rokovaniam so žiadateľom. Najneskôr v lehote do 2 týždňov od konania rokovaní je žiadateľ povinný zapracovať odporúčania Komisie.  Minister zahraničných vecí a európskych záležitostí SR rozhoduje o žiadostiach odporučených na schválenie.  Po vydaní rozhodnutia o schválení žiadosti, SAMRS zašle písomný návrh na uzavretie zmluvy žiadateľovi do 5 pracovných dní.  **Zverejňovanie informácií:**  Zoznam schválených žiadostí SAMRS zverejní na svojom webovom sídle <http://www.slovakaid.sk> najneskôr do 20 pracovných dní od skončenia rozhodovania o žiadostiach. | | | | |
| **4. Prílohy výzvy** | | | | |
| 1. | **Formulár žiadosti o poskytnutie dotácie na projekty rozvojovej spolupráce Slovenskej republiky** (formulár je zverejnený. Elektronická verzia dokumentov obsahuje celý súbor \*.doc.). | | | |
| 2. | **Formulár matice logického rámca projektu** (povinná príloha k žiadosti o poskytnutie dotácie, formulár je zverejnený. Elektronická verzia dokumentov obsahuje celý súbor \*.xlsx.). | | | |
| 3. | **Formulár rozpočtu projektu** (povinná príloha k žiadosti o poskytnutie dotácie; tabuľka rozpočtu je zverejnená. V tlačenej verzii žiadosti o dotáciu prikladá žiadateľ záložku s názvom „R DETAIL“. Elektronická verzia dokumentov obsahuje celý súbor \*.xlsx.). | | | |
| 4. | **Formulár personálnej matice** je povinnou prílohou k žiadosti o dotáciu, ktorý je žiadateľ povinný doložiť spolu so životopismi riadiaceho, odborného a expertného personálu žiadateľa. Ku každému životopisu je potrebné priložiť **súhlas so spracovaním osobných údajov** v zmysle zákona č.122/2013 Z.z a súhlas podpísať (viď Príloha č. 8 ). **Projektový manažér žiadateľa musí byť známy už v čase podania žiadosti o dotáciu** a ich životopisy s poukázaním na dĺžku trvania prislúchajúcej odbornej praxe spolu so súhlasmi so spracovaním osobných údajov je potrebné priložiť k žiadosti. Ak v čase podania žiadosti nebudú obsadené pozície odborného a expertného personálu v projekte je žiadateľ povinný **priložiť detailné zadávacie podmienky** na dané pozície. **Pri podpise zmluvy je žiadateľ povinný doložiť vyplnenú personálnu maticu minimálne na 50 % konkrétnymi osobami** (Elektronická verzia dokumentov obsahuje celý súbor \*.xlsx.). | | | |
| 5. | **Vzor Splnomocnenia štatutárneho zástupcu žiadateľa na podpis žiadosti** v prípade, ak bude žiadosť podpisovať štatutárom poverená osoba. | | | |
| 6. | **Vzor Súhlasu so spracovaním osobných údajov** v súvislosti s realizáciou projektu rozvojovej spolupráce. | | | |

1. <http://www.rokovania.sk/Rokovanie.aspx/NezaradenyMaterialDetail?idMaterial=27144> [↑](#footnote-ref-2)
2. <http://www.slovakaid.sk/sites/default/files/strednodoba_strategia_oda_sr_2014-2018_sk_final.pdf> [↑](#footnote-ref-3)
3. http://www.slovakaid.sk/sk/ako-pomahame/program-humanitarnej-pomoci [↑](#footnote-ref-4)
4. [www.europarl.europa.eu/thinktank/en/document.html?reference=EPRS\_STU%282017%29603256](http://www.europarl.europa.eu/thinktank/en/document.html?reference=EPRS_STU%282017%29603256) [↑](#footnote-ref-5)
5. <https://www.vicepremier.gov.sk/index.php/investicie/agenda-2030/index.html> [↑](#footnote-ref-6)
6. §7, odsek 5, zákona č. 392/2015 Z. z. o rozvojovej spolupráci a o zmene a o doplnení niektorých zákonov [↑](#footnote-ref-7)
7. V prípade, ak žiadateľ predkladá žiadosť bez príloh výlučne elektronicky (prostredníctvom GMS a Ústredného portálu verejnej správy), je oprávnený doručiť vybrané prílohy žiadosti, ktoré nie sú dostupné v elektronickej podobe, resp. ich zaručená konverzia vykonaná postupom podľa § 36 zákona o e-Governmente do elektronickej podoby by neúmerne zaťažila žiadateľa, v listinnej podobe. V tomto prípade sa za dátum doručenia žiadosti bude považovať dátum podania žiadosti do elektronickej schránky SAMRS. [↑](#footnote-ref-8)
8. Čestné vyhlásenia pre potreby tejto výzvy nevyžadujú osvedčenie notárom. [↑](#footnote-ref-9)
9. Výkonom rozhodnutia sa na účely tejto podmienky poskytnutia dotácie rozumie najmä výkon rozhodnutia, ktorý je upravený zákonom 160/2015 Z.z. Civilný sporový poriadok v znení neskorších predpisov a zákonom č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov. [↑](#footnote-ref-10)
10. 10 Zákon č. 91/2016 Z. z. o trestnej zodpovednosti právnických osôb a o zmene a doplnení niektorých zákonov (ďalej aj ako „zákon o trestnej zodpovednosti PO“) [↑](#footnote-ref-11)
11. Podľa tohto zákona nie sú trestne zodpovedné a) Slovenská republika a jej orgány, b) iné štáty a ich orgány, c) medzinárodné organizácie zriadené na základe medzinárodného práva verejného a ich orgány, d) obce a vyššie územné celky, e) právnické osoby, ktoré sú v čase spáchania trestného činu zriadené zákonom, f) iné právnické osoby, ktorých majetkové pomery ako dlžníka nemožno usporiadať podľa § 2 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov. [↑](#footnote-ref-12)
12. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov [↑](#footnote-ref-13)
13. §7, odsek 5, zákona č. 392/2015 Z. z. o rozvojovej spolupráci a o zmene a o doplnení niektorých zákonov [↑](#footnote-ref-14)